CELEX: 62019TN0087
Language: lt
Date: 2019-02-15 00:00:00
Title: Byla T-87/19: 2019 m. vasario 15 d. pareikštas ieškinys byloje Broughton/Eurojustas

15.4.2019   
            
            
               LT
            
            
               Europos Sąjungos oficialusis leidinys
            
            
               C 139/68
            
         
      2019 m. vasario 15 d. pareikštas ieškinys byloje Broughton/Eurojustas
      (Byla T-87/19)
      (2019/C 139/71)
      Proceso kalba: nyderlandų
      
         Šalys
      
      
         Ieškovas: Jon Broughton (Amsterdamas, Nyderlandai), atstovaujamas advokato D. C. Coppens
      
         Atsakovas: Eurojustas
      
         Reikalavimai
      
      Ieškovas Bendrojo Teismo prašo:
      
                  —
               
               
                  panaikinti, remiantis SESV 270 straipsniu, Eurojusto skundžiamus sprendimus: 2018 m. lapkričio 20 d. Sprendimą 62/2018/AD, 2018 m. gegužės 4 d. Sprendimą AD 2018-26 ir 2018 m. gegužės 4 d. Sprendimą dėl nepagrįstai išmokėtų sumų susigrąžinimo;
               
            
                  —
               
               
                  pripažinti, kad prancūzų kalba laikytina antrąja ieškovo kalba, o nyderlandų ‒ trečiąja;
               
            
                  —
               
               
                  pripažinti, kad nurodymas susigrąžinti iš ieškovo jam nepagrįstai išmokėtas sumas yra neteisėtas, jį panaikinti ir pripažinti, kad Eurojusto susigrąžintos sumos turi būti grąžintos ieškovui.
               
            
                  —
               
               
                  nurodyti Eurojustui grąžinti ieškovą į tą pačią teisinę padėtį, kurioje jis buvo iki skundžiamo sprendimo priėmimo;
               
            
                  —
               
               
                  priteisti iš Eurojusto bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamas ieškinį ieškovas remiasi trimis pagrindais.
      
                  1.
               
               
                  Pirmasis ieškinio pagrindas grindžiamas tuo, kad:
                  
                              —
                           
                           
                              tyrimas atliktas neobjektyviai ir nerūpestingai;
                           
                        
                              —
                           
                           
                              faktinės aplinkybės, kuriomis grindžiamas sprendimas, nebuvo nustatytos remiantis rūpestingu ir nepriklausomu tyrimu;
                           
                        
                              —
                           
                           
                              sprendimas nepakankamai pagrįstas faktinėmis aplinkybėmis;
                           
                        
                              —
                           
                           
                              nebuvo pakankamai atsižvelgta į interesus, taip pažeidžiant procesinio lygiateisiškumo principą.
                           
                        
            
                  2.
               
               
                  Antrasis ieškinio pagrindas, susijęs su Sprendimu AD 2018-26 ir Sprendimu AD 2018-27, grindžiamas tuo, kad sprendimai nėra pakankamai pagrįsti faktinėmis aplinkybėmis:
                  
                              —
                           
                           
                              faktinės aplinkybės, kuriomis grindžiamas sprendimas, negali jo pagrįsti;
                           
                        
                              —
                           
                           
                              faktinės aplinkybės nustatytos netiksliai;
                           
                        
                              —
                           
                           
                              įrodymai įvertinti netiksliai.
                           
                        
            
                  3.
               
               
                  Trečiasis ieškinio pagrindas, kuriuo ginčijamas sprendimas grąžinti išmokėtas sumas, grindžiamas tuo, kad:
                  
                              —
                           
                           
                              sprendimas nepakankamai pagrįstas faktinėmis aplinkybėmis;
                           
                        
                              —
                           
                           
                              sprendimas nepakankamai motyvuotas.